pythainlp/thaigov-v2-corpus-22032023 huggingface dataset:
วันอังคารที่ 16 กุมภาพันธ์ 2564
โฆษกกระทรวงยุติธรรม ย้ำกระทรวงยุติธรรมเป็นแค่หน่วยงานปลายน้ำ อำนาจให้ประกันตัวอยู่ที่ศาล ยันให้ความเป็นธรรมกับทุกฝ่าย ยึดมั่นในความถูกต้อง เร่งทำให้ประชาชนเข้าถึงความยุติธรรม
โฆษกกระทรวงยุติธรรม ย้ำกระทรวงยุติธรรมเป็นแค่หน่วยงานปลายน้ำ อำนาจให้ประกันตัวอยู่ที่ศาล ยันให้ความเป็นธรรมกับทุกฝ่าย ยึดมั่นในความถูกต้อง เร่งทำให้ประชาชนเข้าถึงความยุติธรรม
ในวันอังคารที่ ๑๖ กุมภาพันธ์ ๒๕๖๔ เวลา ๑๑.๐๐ น. ณ อาคารกระทรวงยุติธรรมแห่งใหม่ กลุ่มแนวร่วมธรรมศาสตร์และการชุมนุม นำโดย น.ส.ปนัสยา สิทธิจิรวัฒนกุล หรือ รุ้ง เข้ายื่นหนังสือต่อกระทรวงยุติธรรม โดยมี นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม เป็นผู้รับหนังสือ โดยทางกลุ่มแนวร่วมธรรมศาสตร์ฯ ได้เรียกร้องให้ศาลอนุญาตให้ประกันตัว นายพริษฐ์ ชิวารักษ์ หรือเพนกวิน นายอานนท์ นำภา และผู้ต้องหาทางการเมืองทั้งหมด
นายวัลลภ กล่าวว่า กระทรวงยุติธรรมเป็นหน่วยงานที่ให้ความเป็นธรรมกับทุกฝ่าย แต่กรณีดังกล่าวเป็นเรื่องของอำนาจตุลาการในการใช้ดุลยพินิจในการให้ประกันตัวว่าจะได้หรือไม่ อีกทั้งศาลยุติธรรมได้แยกออกจากกระทรวงยุติธรรมไปตั้งแต่ พ.ศ. ๒๕๔๓ จึงไม่ได้อยู่ในการกำกับดูแลของกระทรวงยุติธรรม ดังนั้น การพิจารณาคดีต่างๆ รวมถึงการพิจารณาคดีอาญาย่อมอยู่ในอำนาจการพิจารณาพิพากษาของศาล กระทรวงยุติธรรมจะมีบทบาทดำเนินการบังคับตามคำพิพากษาของศาล โดยขั้นตอนการดำเนินคดีอาญา การออกหมายจับ เป็นกรณีที่ตำรวจจะต้องไปขออำนาจศาลดำเนินการทั้งสิ้น เมื่อผู้ถูกจับอยู่ในการควบคุมของตำรวจแล้ว ตำรวจจะนำตัวมาส่งศาลในเขตอำนาจ การสั่งให้ควบคุมตัวระหว่างดำเนินคดีอยู่ในอำนาจของศาลเช่นกัน โดยบุคคลเหล่านี้จะอยู่ในการควบคุมดูแลของเรือนจำหากไม่ได้รับการปล่อยตัว ทั้งนี้การจะได้รับการปล่อยตัวชั่วคราวบุคคลเหล่านี้หรือไม่ ย่อมเป็นอำนาจของศาลในการพิจารณามีคำสั่ง กระทรวงยุติธรรม ไม่มีอำนาจสั่งการใดๆ ในการสั่งปล่อยตัวชั่วคราวบุคคลเหล่านั้นได้ จนกว่าศาลจะมีคำสั่งอนุญาตให้ปล่อยตัวชั่วคราว
"กระทรวงยุติธรรมเป็นหน่วยงานปลายน้ำ ที่ผ่านมากระทรวงยุติธรรมเน้นทำงานเชิงรุกในการเข้าถึงประชาชน ให้ความรู้เกี่ยวกับกระบวนการทางกฎหมาย ให้บริการประชาชนเข้าถึงสิทธิต่างๆ ที่ควรได้รับ พัฒนากระบวนการต่างๆ จนดีขึ้นกว่าเดิม ยืนยันว่าเราจะเดินหน้าเคียงข้างประชาชน ตามที่นายสมศักดิ์ เทพสุทิน รัฐมนตรีว่าการกระทรวงยุติธรรม เน้นย้ำมาตลอด” โฆษกกระทรวงยุติธรรม กล่าว
วันอังคารที่ 16 กุมภาพันธ์ 2564
กระทรวง​ยุติธรรม​ เปิดการฝึกอบรมหลักสูตร การป้องกันอาชญากรรมกับการอำนวยความยุติธรรมในสังคม Crime Prevention รุ่นที่ ๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานพิธีเปิดการฝึกอบรมหลักสูตร การป้องกันอาชญากรรมกับการอำนวยความยุติธรรมในสังคม Crime Prevention รุ่นที่ ๔
ในวันอังคารที่​ ๑๖​ กุมภาพันธ์​ ๒๕๖๔​ เวลา​ ๐๘.๓๐​ น.​
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานพิธีเปิดการฝึกอบรมหลักสูตร การป้องกันอาชญากรรมกับการอำนวยความยุติธรรมในสังคม
Crime Prevention รุ่นที่ ๔
เพื่อเสริมสร้างองค์ความรู้ ทักษะและทัศนคติที่เกี่ยวข้องกับการป้องกันและแก้ไขปัญหาอาชญากรรม
ส่งเสริมการคิดวิเคราะห์ถึงสภาพปัญหาและเสนอแนวทางการแก้ไขปัญหาที่เป็นรูปธรรม
รวมถึงการสร้างภาคีเครือข่ายความร่วมมือบุคลากรในกระบวนการยุติธรรมด้านการป้องกัน
และแก้ไขปัญหาอาชญากรรม เพื่ออำนวยความยุติธรรมให้แก่ประชาชน
โดยกำหนดการฝึกอบรมระหว่างวันที่ ๑๖ กุมภาพันธ์ - ๒๑ เมษายน ๒๕๖๔
ณ วิทยาลัยกิจการยุติธรรม ชั้น ๕ สำนักงานกิจการยุติธรรม ถนนแจ้งวัฒนะ กรุงเทพฯ
โดยมี​ พันตำรวจ​โท​ พงษ์​ธร​ ธัญญสิริ​ ผู้อำนวยการ​สำนักงาน​กิจการ​ยุติธรรม​
พร้อมด้วย​ ผู้เข้าอบรมจากหน่วยงาน​ในกระบวน​การยุติ​ธ​รร​มและ​ผู้ที่เกี่ยวข้อง​ เข้าร่วม​ฯ​
โอกาสนี้​ ปลัดกระทรวง​ยุติธรรม​บรรยายพิเศษหัวข้อเรื่อง​ "ความสำคัญของการป้องกันอาชญากรรม
และความท้าทายในการรับมือกับอาชญากรรม" โดยให้แนวคิดการป้องกันอาชญากรรม
ว่าจะต้องให้ความสำคัญกับการหาสาเหตุของปัญหา และการป้องกัน ซึ่งจะต้องมีองค์ความรู้
มีการพัฒนาความคิดสามารถวิเคราะห์ถึงที่มาหรือสาเหตุของปัญหา เพื่อหาแนวทางป้องกัน
รวมทั้งพัฒนานวัตกรรมเพื่อให้ทันกับรูปแบบปัญหาหรืออาชญากรรมที่เกิดขึ้นต่อไป
วันอังคารที่ 16 กุมภาพันธ์ 2564
วธ.เดินหน้าต้านทุจริตในภาครัฐ เปิดฝึกอบรมเครือข่ายเฝ้าระวังและป้องกันการทุจริตทั่วประเทศ
วธ.เดินหน้าต้านทุจริตในภาครัฐ เปิดฝึกอบรมเครือข่ายเฝ้าระวังและป้องกันการทุจริตทั่วประเทศ
วธ.เดินหน้าต้านทุจริตในภาครัฐ เปิดฝึกอบรมเครือข่ายเฝ้าระวังและป้องกันการทุจริตทั่วประเทศ ผุดแกนนำนำความรู้ไปวางแผนขยายผล สร้างเครือข่ายการป้องกันและเฝ้าระวังการทุจริตในพื้นที่ชุมชน
เมื่อเร็วๆนี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดการฝึกอบรมเครือข่ายเฝ้าระวังและป้องกันการทุจริต กระทรวงวัฒนธรรม (วธ.) ผ่านระบบทางไกลVideo Conferenceไปยังสำนักงานวัฒนธรรมจังหวัดทั่วประเทศ โดยมีผู้บริหารกระทรวงวัฒนธรรม (วธ.) และผู้เข้ารับการฝึกอบรม เข้าร่วม ณ ศูนย์ประชุม ชั้น 8 กระทรวงวัฒนธรรม
ปลัดวธ. กล่าวว่า กิจกรรมดังกล่าวมีวัตถุประสงค์เพื่อสร้างความรู้ ความเข้าใจ ให้สามารถคิดแยกแยะประโยชน์ส่วนตนและประโยชน์ส่วนรวม มีจิตพอเพียง มีพฤติกรรมที่ไม่ยอมรับและไม่ทนต่อการทุจริต ควบคู่กับการส่งเสริมการมีส่วนร่วมต่อต้านการทุจริตและประพฤติมิชอบให้กับเครือข่ายของกระทรวงวัฒนธรรม มุ่งหวังให้เครือข่ายฯ เกิดความเชื่อมั่นและศรัทธาต่อการป้องกันและปราบปราบการทุจริตในภาครัฐ รวมถึงให้ความร่วมมือในการสร้างสังคม สร้างวัฒนธรรม และพฤติกรรมที่ซื่อสัตย์สุจริต ซึ่งเป็นไปตามแผนยุทธศาสตร์ชาติ 20 ปี นโยบายรัฐบาล ข้อ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ แผนยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560-2564) และแผนแม่บทส่งเสริมคุณธรรมแห่งชาติฉบับที่ 1 (พ.ศ. 2559-2564) ด้วย
ทั้งนี้ กลุ่มเป้าหมายในการอบรมฯครั้งนี้รวมทั้งสิ้น 400 คน ประกอบด้วย 1) ข้าราชการสำนักงานปลัดกระทรวงวัฒนธรรม ส่วนกลาง และสำนักงานรัฐมนตรี 20 คน 2) ข้าราชการสำนักงานวัฒนธรรมจังหวัดทุกจังหวัด จังหวัดละ 2 คน รวม 152 คน 3) เครือข่ายของกระทรวงวัฒนธรรม จังหวัดละ 3 คน รวม 228 คน โดยได้นิมนต์พระครูปลัดสัมพิพัฒนธีราจารย์ (วีรพล วีรญาโณ) วัดยานนาวา (พระอารามหลวง) กรุงเทพมหานคร และเชิญวิทยากรจากสำนักงาน ป.ป.ช. เป็นผู้บรรยายให้ความรู้แก่ผู้เข้ารับการอบรม
“ขอให้ผู้บริหาร ข้าราชการทั่วประเทศให้ความสำคัญและดำเนินงานด้านการป้องกันและปราบปรามการทุจริตประพฤติมิชอบ ร่วมกันป้องกันผลประโยชน์ทับซ้อนในภาครัฐทุกระดับ รวมถึงการสร้างความรู้ความเข้าใจ ส่งเสริมสนับสนุนให้เครือข่ายของ วธ. เข้ามามีส่วนร่วมในการตรวจสอบเฝ้าระวัง การดำเนินงานของภาคราชการ เพื่อสร้างเครือข่ายให้มีความเข้มแข็ง เชื่อมั่น ศรัทธาต่อการป้องกันและปราบปรามการทุจริตในภาครัฐที่สำคัญขอให้ผู้เข้ารับการอบรมทุกท่านเป็นตัวอย่างแกนนำที่ดีนำความรู้ที่ได้รับไปวางแผนเพื่อขยายผลและสร้างเครือข่ายการป้องกันและเฝ้าระวังการทุจริตในพื้นที่ชุมชนที่รับผิดชอบ เพื่อร่วมกันสร้างสังคมที่ไม่ทนต่อการทุจริตต่อไป”ปลัด วธ. กล่าว
วันอังคารที่ 16 กุมภาพันธ์ 2564
เพิ่มวงเงินสนับสนุนพัฒนาคุณภาพผลผลิตข้าว ปีการผลิต 63/64
วันอังคารที่ 16 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบเพิ่มกรอบวงเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2563/64 จำนวน 28,000 ล้านบาท ระยะเวลาดำเนินการตั้งแต่เดือนส.ค. 63 – พ.ค. 64 เพื่อลดต้นทุนการผลิตและจูงใจให้เกษตรกรดูแลรักษาข้าวให้มีคุณภาพดี และขายข้าวในราคาสูง ช่วยเพิ่มรายได้ให้มากขึ้น บรรเทาความเดือดร้อนจากสถานการณ์โรคโควิด-19 ให้สามารถดำรงชีพอยู่ได้ โดยเกษตรกรที่ขึ้นทะเบียนกับกรมส่งเสริมการเกษตรในปี 2563/64 ประมาณ 4,500,000 ครัวเรือนทั่วประเทศ จะได้รับเงินช่วยเหลือไร่ละ 500 บาท ครัวเรือนละไม่เกิน 20 ไร่หรือไม่เกิน 10,000 บาท ซึ่ง ธ.ก.ส. จะโอนเงินเข้าบัญชีเงินฝากของเกษตรกรโดยตรง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 16 กุมภาพันธ์ 2564
นายกรัฐมนตรียืนยันส่วนตัวไม่นิยมการพนันใด ๆ เพราะขัดหลักศีลธรรม ศาสนาและข้อห้ามตามกฎหมาย ปัจจุบันนำเทคโนโลยีสมัยใหม่มาใช้เพื่อการสืบสวนสอบสวนทางอาชญากรรมด้วย
นายกรัฐมนตรียืนยันส่วนตัวไม่นิยมการพนันใด ๆ เพราะขัดหลักศีลธรรม ศาสนาและข้อห้ามตามกฎหมาย ปัจจุบันนำเทคโนโลยีสมัยใหม่มาใช้เพื่อการสืบสวนสอบสวนทางอาชญากรรมด้วย
วันนี้ (16 ก.พ.64) เวลา 15.35 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจำปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ยืนยันกำกับเจ้าหน้าที่ตำรวจและฝ่ายปกครอง เข้มงวดการเล่นพนันทุกรูปแบบ เพราะขัดต่อกฎหมาย ต่อหลักศีลธรรมและศาสนา การตกเป็นทาสการพนันก่อให้เกิดความเสียหายอย่างมาก หากพบว่ามีการกระทำผิดในท้องที่ใด เจ้าหน้าที่ตำรวจต้องรับผิดชอบ
นายกรัฐมนตรีย้ำว่า รัฐบาลจึงต้องมีความเข้มงวด กวดขัน เพื่อกวาดล้างการพนันทั้งออนไลน์และออฟไลน์ พร้อมแต่งตั้งกองบัญชาการตำรวจสืบสวนสอบสวนอาชญากรรมทางเทคโนโลยี เพื่อรับผิดชอบการพนันออนไลน์โดยเฉพาะเพื่อรับมือกับสถานการณ์ที่เปลี่ยนแปลงไป สถิติการจับกุมผู้กระทำความผิดในช่วง 3 ปีที่ผ่านมา ตั้งแต่ปี 2561 – 2563 มีการจับกุมผู้กระทำผิดแล้ว 35,000 คดี ผู้ต้องหากว่า 74,000 – 98,000 ราย ในช่วงที่มีการระบาดของโรคโควิด-19 การรวมตัวกันเพื่อเล่นพนันในบ่อนจะส่งผลให้เกิดการแพร่ระบาดมากยิ่งขึ้น ซึ่งได้มอบนโยบายแก่สำนักงานตำรวจแห่งชาติให้ดำเนินการอย่างเข้มงวด โดยที่ผ่านมาได้แต่งตั้งคณะกรรมการตรวจสอบข้อเท็จจริงเพื่อสืบหาเจ้าหน้าที่ทุกลำดับชั้นที่มีส่วนรู้เห็น ได้รับผลประโยชน์ หรือปล่อยปะละเลยให้เกิดการเล่นพนันในพื้นที่หรือไม่ ซึ่งได้มีการดำเนินคดีแล้ว 51 ราย รวมถึงสืบหานายทุนที่อยู่เบื้องหลังและเครือข่ายการพนัน
ในโอกาสนี้ นายกรัฐมนตรียืนยันว่าตนไม่ได้รับผลประโยชน์ วอนอย่าหมิ่นประมาท และบริหารราชการโดยใช้หลักนิติรัฐ เจ้าหน้าที่ตำรวจและเจ้าพนักงานฝ่ายปกครองต้องมีการปฏิบัติหน้าที่อย่างรอบคอบ มีพยานหลักฐาน พิสูจน์ข้อเท็จจริงให้ได้ รวมทั้งได้แต่งตั้งคณะกรรมการตรวจสอบการกระทำความผิดกรณีสถานที่การเล่นการพนันที่ทำให้เกิดการแพร่ระบาดของโรคโควิด-19 เพื่อดำเนินคดีแก่ผู้ต้องสงสัยกระทำความผิดในภาคตะวันออกแล้ว และขอความร่วมมือจากทุกคนเพื่อแจ้งเบาะแสผ่านสายตรงถึงนายกรัฐมนตรีได้ในหลายช่องทางเพื่อเป็นเบาะแสนำไปสู่การจับกุม
-----------------
กลุ่มประชาสัมพันธ์และเผยแพร่ สำนักโฆษก
วันอังคารที่ 16 กุมภาพันธ์ 2564
นายกรัฐมนตรีเผยยื่นแจ้งบัญชีทรัพย์สินเพิ่มเติมแก่ ป.ป.ช. ครั้งที่ 2 แล้ว ยืนยันไม่เคยก้าวล่วงกระบวนการยุติธรรม
นายกรัฐมนตรีเผยยื่นแจ้งบัญชีทรัพย์สินเพิ่มเติมแก่ ป.ป.ช. ครั้งที่ 2 แล้ว ยืนยันไม่เคยก้าวล่วงกระบวนการยุติธรรม
วันนี้ (16 ก.พ.64) เวลา 15.35 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจำปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชี้แจงประเด็นการยื่นรายการบัญชีทรัพย์สิน ว่าได้มีการแจ้งรายการบัญชีเพิ่มเติมทรัพย์ต่อ ป.ป.ช. ครั้งที่ 2 ทุกอย่างเปิดเผยได้และยืนยันไม่เคยก้าวล่วงการดำเนินการตามกระบวนการยุติธรรม และไม่มีอำนาจสั่งให้แก้กฎหมาย นายกรัฐมนตรียังกล่าวถึงการใช้ข้อมูลจากสื่อเพื่อกล่าวหาเรียกรับผลประโยชน์นั้นว่า ข้อมูลเหล่านั้นเป็นข้อมูลดิบ ซึ่งต้องไปหาหลักฐาน วัตถุพยาน พยานบุคคล เพื่อนำมาดำเนินการตามกระบวนการตามกฎหมาย เพื่อให้ได้ข้อเท็จจริง ยืนยันนายกรัฐมนตรีไม่ได้เป็นไปตามที่กล่าวอ้างแต่อย่างใด
-----------------
กลุ่มประชาสัมพันธ์และเผยแพร่ สำนักโฆษก
วันเสาร์ที่ 27 กุมภาพันธ์ 2564
นายกรัฐมนตรีเร่งรัดแก้ปัญหาการขาดแคลนตู้คอนเทนเนอร์สำเร็จ ทำให้สถานการณ์ดีขึ้นอย่างชัดเจน สภาหอการค้าฯ ภาคเอกชนแสดงความชื่นชม
นายกรัฐมนตรีเร่งรัดแก้ปัญหาการขาดแคลนตู้คอนเทนเนอร์สำเร็จ ทำให้สถานการณ์ดีขึ้นอย่างชัดเจน สภาหอการค้าฯ ภาคเอกชนแสดงความชื่นชม
วันที่ 27 ก.พ.64 นายอนุชา บูรพชัยศรี โฆษกประจำสำนักนายกรัฐมนตรีเผย ตามที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้มีข้อสั่งการให้กระทรวงคมนาคม กระทรวงการคลัง กระทรวงพาณิชย์ และหน่วยงานที่เกี่ยวข้อง เร่งแก้ไขปัญหาสถานการณ์ขาดแคลนตู้คอนเทนเนอร์สำหรับส่งออกสินค้า และเร่งพิจารณากำหนดแนวทางการให้ความช่วยเหลือผู้ประกอบการที่ได้รับผลกระทบโดยเร็ว หลังจากภาคเอกชนได้หารือในการประชุม ศบศ. หรือศูนย์บริหารสถานการณ์เศรษฐกิจ โดยนายกรัฐมนตรีได้ให้ความสำคัญต่อเรื่องดังกล่าวเป็นอย่างยิ่ง จนนำมาซึ่งการปรับปรุงระเบียบของกรมเจ้าท่า อำนวยความสะดวกให้เรือใหญ่ที่บรรทุกตู้คอนเทนเนอร์เข้าเทียบท่าเรือที่แหลมฉบังได้สะดวกขึ้น ลดปัญหาการขาดแคลนตู้คอนเทนเนอร์ทำให้สถานการณ์ดีขึ้นอย่างชัดเจน
โดย เมื่อวันที่ 9 ก.พ.64 ที่ผ่านมา กระทรวงคมนาคม โดยกรมเจ้าท่า ได้ออกประกาศกรมเจ้าท่า ที่ 25/2564 เรื่อง กำหนดให้เรือที่มีความยาวมากกว่า 300 เมตร แต่ไม่เกิน 400 เมตรเข้าเทียบท่า สาระสำคัญคือ การกำหนดแนวปฏิบัติให้เรือที่มีความยาวมากกว่า 300 เมตร แต่ไม่เกิน 400 เมตร เข้ามายังประเทศไทยครั้งแรก ณ ท่าเรือแหลมฉบัง จะต้องขออนุญาตจากกรมเจ้าท่า และเมื่อผ่านการพิจารณาแล้วไม่ต้องขออนุญาตอีกภายในระยะเวลา 2 ปี โดยการออกประกาศดังกล่าว คาดว่าจะช่วยให้สามารถนำเรือใหญ่ที่บรรทุกตู้คอนเทนเนอร์เข้ามาเทียบท่าเรือได้เพิ่มขึ้นประมาณ ร้อยละ 20-30 ในเส้นทางหลัก และจะส่งเสริมให้มีการนำตู้เปล่าเข้ามายังประเทศไทยเพิ่มขึ้นเดือนละประมาณ 12,000 ตู้ ช่วยบรรเทาการขาดแคลนตู้สินค้าได้ และยังช่วยให้ค่าระวางเรือในการขนส่งจากประเทศไทยลดลงด้วย ซึ่งในกรณีดังกล่าวนี้รัฐบาลได้รับการชื่นชมจากสภาหอการค้าฯ และภาคเอกชน ที่นายกรัฐมนตรีเล็งเห็นถึงความสำคัญ ตลอดจนความจำเป็นเร่งด่วนในการแก้ไขปัญหา และดำเนินการขับเคลื่อนแนวทางแก้ไขปัญหาอย่างเป็นรูปธรรม
“สภาอุตสาหกรรมแห่งประเทศไทย (สอท.) ยังศึกษาเพิ่มช่องทางการส่งออกแบบไม่ต้องใช้ตู้คอนเทนเนอร์ เช่น เรือสินค้าเทกองเรือ (Bulk cargo) หรือแบบดั้งเดิม (Conventional type) เพื่อเป็นทางเลือกในช่วงที่ตู้สินค้าขาดแคลน ซึ่งนายกรัฐมนตรีมีนโยบายชัดเจนให้หน่วยงานที่เกี่ยวข้องกับกิจการขนส่งทางทะเลทั้งระบบ ปรับปรุงกฎระเบียบต่าง ๆ อำนวยความสะดวกในทุกมิติให้กับผู้ประกอบการ เพื่อรองรับปริมาณการค้าโลกที่จะเพิ่มสูงขึ้นหลังสถานการณ์วิด-19 โลกคลี่คลาย ในปลายปีนี้” โฆษกรัฐบาลกล่าว
วันเสาร์ที่ 27 กุมภาพันธ์ 2564
ผุดโครงการปลูกพริกซุปเปอร์ฮอท ลุยแจก 100,000 กล้า
‘รมช.ประภัตร’ ผุดโครงการปลูกพริกซุปเปอร์ฮอท ลุยแจก 100,000 กล้า นำร่อง จ.นครสวรรค์ ช่วยเกษตรกรสร้างรายได้สู้โควิด-19
วันนี้(27ก.พ.64)นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ตรวจเยี่ยมเกษตรกรในพื้นที่ตําบลหนองกรดและตําบลกลางแดดอําเภอเมืองนครสวรรค์จังหวัดนครสวรรค์ว่ารัฐบาลและกระทรวงเกษตรและสหกรณ์ได้ตระหนักและมีความเป็นห่วงเกษตรกรและประชาชนที่ได้รับผลกระทบจากสภาวะเศรษฐกิจตกต่ำและผลกระทบจากภัยพิบัติทั้งอุทกภัยและภัยแล้งตลอดจนผลกระทบจากการแพร่ระบาดของโรคติดเชื้อไวรัสโคโรนา2019 (covid-19)ในช่วงที่ผ่านมา จึงมีนโยบายเร่งด่วนเพื่อให้ความช่วยเหลือเกษตรกรและประชาชนให้สามารถประกอบอาชีพและสร้างรายได้ดังนั้นเพื่อเป็นการช่วยเหลือเกษตรกรจึงได้ส่งเสริมอาชีพทางเลือกให้เกษตรกรมีรายได้ช่วงภัยแล้ง5อาชีพได้แก่1.ปลูกพริกแดง2.เลี้ยงปลาดุก3.เลี้ยงจิ้งหรีด4.เลี้ยงเป็ดไข่และ5.ไก่ไข่
สำหรับวันนี้ได้นำร่อง“โครงการปลูกพริกซุปเปอร์ฮอทสร้างรายได้สู้โควิด-19”ในพื้นที่ต.หนองกรดและต.กลางแดดจ.นครสวรรค์โดยศูนย์ขยายพันธุ์พืชที่6จังหวัดพิษณุโลกได้ทําการผลิตกล้าพริกเพื่อมอบให้แก่เกษตรกรที่เข้าร่วมโครงการจํานวน200รายกล้าพริกจํานวน100,000กล้าในพื้นที่นําร่อง50ไร่พร้อมทั้งแนะนําและให้ความรู้แก่เกษตรกรเพื่อปลูกในช่วงฤดูแล้งวัตถุประสงค์เพื่อลดพื้นที่การปลูกข้าวนาปรังสลับปรับเปลี่ยนไปปลูกพืชทางเลือกหรือกิจรรมทางการเกษตรที่มีมูลค่าสูงเพื่อเป็นการเสริมรายได้รวมทั้งสร้างโอกาสให้เกษตรกรได้เรียนรู้การเพาะปลูกพืชชนิดอื่นในพื้นที่นาเป็นเกษตรกรรมทางเลือกให้ชาวนาในระยะยาวซึ่งจะเป็นแนวทางหนึ่งในการสร้างรายได้เสริมให้แก่เกษตรกรและจะผลักดันให้เกิดขึ้นในหลายพื้นที่ทั่วประเทศ
ทั้งนี้ได้มอบหมายให้สํานักงานเกษตรจังหวัดนครสวรรค์ประสานเกษตรกรที่สนใจเข้าร่วมซึ่งเป็นการทํางานบูรณาการร่วมกันของหน่วยงานสังกัดกระทรวงเกษตรและสหกรณ์ประกอบด้วยกรมส่งเสริมการเกษตรโดยสํานักงานเกษตรจังหวัดนครสวรรค์กรมพัฒนาที่ดินสํานักงานมาตรฐานสินค้าเกษตรและอาหารแห่งชาติ(มกอช.)ศูนย์ขยายพันธุ์พืชศูนย์ส่งเสริมเทคโนโลยีการเกษตรด้านอารักขาพืชจังหวัดพิษณุโลกธนาคารเพื่อการเกษตรและสหกรณ์การเกษตรองค์การบริหารส่วนตําบลกลางแดดและบริษัทอีสท์เวสท์ซีดจํากัด(ศรแดง)ที่ให้การสนับสนุนปัจจัยการผลิตที่จําเป็นแก่เกษตรกรรวมทั้งการถ่ายทอดความรู้และเทคโนโลยีตลอดจนประสานภาคเอกชนในการรับซื้อผลผลิตของเกษตรกรในราคาที่เป็นธรรม
วันเสาร์ที่ 27 กุมภาพันธ์ 2564
รองนายกรัฐมนตรี เป็นประธานในพิธีเปิดนิทรรศการไหมไทยสู่เส้นทางโลกครั้งที่ ๑๐ และมอบรางวัล "The 2nd Next Big Silk Designer Contest"
รองนายกรัฐมนตรี เป็นประธานในพิธีเปิดนิทรรศการไหมไทยสู่เส้นทางโลกครั้งที่ ๑๐ และมอบรางวัล "The 2nd Next Big Silk Designer Contest"
วันเสาร์ที่ ๒๗ กุมภาพันธ์ ๒๕๖๔ เวลา ๑๕.๐๐ น. นายวิษณุ เครืองาม รองนายกรัฐมนตรี เป็นประธานในพิธีเปิดนิทรรศการไหมไทยสู่เส้นทางโลกครั้งที่ ๑๐ และมอบรางวัล "The 2nd Next Big Silk Designer Contest" โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นายปราโมทย์ ยาใจ อธิบดีกรมหม่อนไหม เอกอัครราชทูตต่างประเทศประจำประเทศไทย นางสาวเพชรรัตน์ สายทอง ผู้ช่วยปลัดกระทรวงวัฒนธรรม อาจารย์ นักศึกษาจากสถาบันต่างๆ แขกผู้มีเกียรติ และสื่อมวลชน เข้าร่วมงาน ณ บริเวณลานอีเดน และลานเซ็นทรัลคอร์ท ชั้น ๑ ศูนย์การค้าเซ็นทรัลเวิร์ล
วันเสาร์ที่ 27 กุมภาพันธ์ 2564
ผู้ช่วยรัฐมนตรีประจำกระทรวงวัฒนธรรม เป็นประธานพิธีจุดโคมเทียนแก้ว และมาฆประทีป พระราชทาน
ผู้ช่วยรัฐมนตรีประจำกระทรวงวัฒนธรรม เป็นประธานพิธีจุดโคมเทียนแก้ว และมาฆประทีป พระราชทาน
วันศุกร์ที่ ๒๖ กุมภาพันธ์ ๒๕๖๔ เวลา ๑๔.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานพิธีจุดโคมเทียนแก้ว และมาฆประทีป พระราชทานจาก สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เพื่อน้อมถวายเป็นพุทธบูชา เนื่องในวันมาฆบูชา พุทธศักราช ๒๕๖๔ โดยมี นายไมตรี ไตรติลานันท์ ผู้ว่าราชการจังหวัดฉะเชิงเทรา นางอุทัย พัฒนพิชัย วัฒนธรรมจังหวัดฉะเชิงเทรา เครือข่ายองค์กรทางศาสนา ผู้แทนองค์การมหาชน พุทธศาสนิกชน และเจ้าหน้าที่ที่เกี่ยวข้องเข้าร่วมพิธี ณ วัดวีระโชติธรรมาราม ตำบลคลองหลวงแพ่ง อำเภอเมือง จังหวัดฉะเชิงเทรา
วันเสาร์ที่ 27 กุมภาพันธ์ 2564
รัฐบาลเดินหน้าแผนปฏิรูปประเทศ ด้านสิ่งแวดล้อมและทรัพยากรธรรมชาติ ประชาชนเข้าถึงกลไกระงับข้อพิพาทที่เป็นธรรม กฎหมายทันสมัย
รัฐบาลเดินหน้าแผนปฏิรูปประเทศ ด้านสิ่งแวดล้อมและทรัพยากรธรรมชาติ ประชาชนเข้าถึงกลไกระงับข้อพิพาทที่เป็นธรรม กฎหมายทันสมัย
วันที่ 27 ก.พ.64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลได้กำหนดให้การปฏิรูประบบยุติธรรมสิ่งแวดล้อมเป็นส่วนหนึ่งของแผนการปฏิรูปประเทศด้านทรัพยากรธรรมชาติและสิ่งแวดล้อม มีเป้าหมายให้ประชาชนสามารถเข้าถึงระบบยุติธรรมสิ่งแวดล้อมซึ่งเป็นกลไกระงับข้อพิพาทด้านสิ่งแวดล้อม และสนับสนุนการพัฒนาที่ยั่งยืน โดยภายในปี 2565 ตั้งเป้าไว้จะต้องมีวิธีพิจารณาคดีสิ่งแวดล้อม และมีบุคลากรที่มีความรู้ความเชี่ยวชาญในกระบวนการยุติธรรมด้านสิ่งแวดล้อมอย่างเพียงพอ เพื่อให้มีระบบสืบสวนสอบสวน ระบบนิติวิทยาศาสตร์ กระบวนการพิจารณาคดี ระบบบังคับคดี การเยียวยาความเสียหาย ตลอดจนการเลือกใช้กระบวนการยุติธรรมเชิงสมานฉันท์เป็นทางเลือก มีบทลงโทษทางแพ่งและอาญาและการเข้าถึงการพิจารณาความได้คล่องตัวมากขึ้น ซึ่งการดำเนินการที่ผ่านมา ประธานศาลฎีกา ประธานศาลปกครองสูงสุด คณะกรรมการปฏิรูปประเทศ รวมถึงหน่วยงานอื่นที่เกี่ยวข้อง ได้ร่วมกันจัดทำร่าง พ.ร.บ.วิธีพิจารณาคดีสิ่งแวดล้อม พ.ศ.... พัฒนากระบวนการพิจารณาคดีสิ่งแวดล้อมให้มีมาตรฐานและเกิดการบังคับใช้กฎหมายสิ่งแวดล้อมได้อย่างมีประสิทธิภาพ
มากไปกว่านั้น ยังได้มีการปรับปรุงกฎหมายเพื่อให้มีความทันสมัยและเท่าที่จำเป็นและไม่ก่อให้เกิดอุปสรรคในการปฎิบัติตามของประชาชน รวมถึงสอดคล้องกับบทบัญญัติและเจตนารมณ์ของรัฐธรรมนูญ การดำเนินการที่ผ่านมาได้มีการปรับปรุงกฎหมายไปแล้ว 13 ฉบับ อาทิ พ.ร.บ.ป่าไม้ พ.ศ. 2562 พ.ร.บ.อุทยานแห่งชาติ พ.ศ. 2562 พ.ร.บ.โรงงาน พ.ศ. 2562 ซึ่งรัฐบาลได้ตั้งเป้าไว้ในปี 2565 จะต้องมีการปรับปรุงหรือพัฒนากฎหมายเพื่อขับเคลื่อนการปฏิรูปในเรื่องนี้ อย่างน้อย 30 ฉบับ โดยเป็นการปรับปรุงกฎหมายเดิม 20 ฉบับ และจัดทำกฎหมายใหม่ 10 ฉบับ
“การปฏิรูประบบยุติธรรมและการปฏิรูปกฎหมายด้านทรัพยากรธรรมชาติและสิ่งแวดล้อม จะทำให้ประเทศไทยมีกฎหมายและระเบียบที่ชัดเจน ทันต่อสถานการณ์และบริบทสังคมที่เปลี่ยนแปลงไป อีกทั้งมีกลไกระงับข้อพิพาทที่เป็นธรรม มีมาตรฐาน นำไปสู่การบังคับใช้กฎหมายสิ่งแวดล้อมได้อย่างมีประสิทธิภาพ” นางสาวรัชดา กล่าว
วันพุธที่ 3 กุมภาพันธ์ 2564
๓ กุมภาพันธ์ วันทหารผ่านศึก
ดอกป๊อปปี้ สีแดง นั้น เป็นสัญลักษณ์แทน ทหารผ่านศึก ผู้พิทักษ์รักษาประเทศชาติให้มีเอกราชอธิปไตย สีแดงของดอกป๊อปปี้ คือ เลือดของทหารหาญที่ได้หลั่งชโลมแผ่นดินไว้ด้วยความกล้าหาญ เสียสละอันสูงสุด
#วันทหารผ่านศึก
#ทหารของพระราชา
วันพุธที่ 3 กุมภาพันธ์ 2564
ธ.ก.ส. จ่ายค่าสินไหมประกันภัยข้าวนาปี 63 แล้วกว่า 370 ล้านบาท
ธ.ก.ส. จ่ายค่าสินไหมทดแทนแก่เกษตรกรในโครงการประกันภัยข้าวนาปี ปีการผลิต 2563 จำนวนกว่า 370 ล้านบาท ช่วยบรรเทาความเสียหายและลดความเสี่ยงด้านการผลิต แก่เกษตรกรกว่า 32,000 ราย พื้นที่ปลูกข้าวกว่า 310,000 ไร่
นางณิชา อวยพรรุ่งรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้มีการสร้างระบบภูมิคุ้มกันให้เกษตรกร โดยใช้การประกันภัยเป็นเครื่องมือในการบริหารจัดการความเสี่ยงด้านการผลิตและบรรเทาความเสียหายที่อาจเกิดขึ้นผ่านโครงการประกันภัยข้าวนาปี ปีการผลิต 2563 ซึ่งมีเป้าหมายส่งเสริมการทำประกันภัยบนพื้นที่ปลูกข้าวทั่วประเทศ จำนวน 45.7 ล้านไร่ นั้น
โครงการประกันภัยข้าวนาปี ปีการผลิต 2563 ได้สิ้นสุดระยะเวลาการขอเอาประกันภัยแล้ว โดยคุ้มครองความเสียหายจากภัยธรรมชาติ 8 ภัย ได้แก่ ภัยน้ำท่วม/ฝนตกหนัก ภัยแล้ง/ฝนแล้ง/ฝนทิ้งช่วงลมพายุ/พายุไต้ฝุ่น ภัยอากาศหนาว/น้ำค้างแข็ง ลูกเห็บ ไฟไหม้ ช้างป่า และภัยศัตรูพืช/โรคระบาดซึ่งเมื่อเกษตรกรผู้ทำประกันภัยได้รับความเสียหายจะทำการแจ้งความเสียหายที่สำนักงานเกษตรอำเภอในพื้นที่ และเมื่อสมาคมประกันวินาศภัยไทยได้รับข้อมูลรายงานความเสียหาย (ตามแบบรายงานความเสียหาย กษ 02 เพื่อการประกันภัย) ครบถ้วน จะพิจารณาจ่ายค่าสินไหมทดแทนตามเงื่อนไขที่กำหนด ภายใน 15 วัน หลังจากที่ได้รับข้อมูลครบถ้วน จากนั้น ธ.ก.ส. จะดำเนินการโอนเงินค่าสินไหมทดแทนเข้าบัญชีเงินฝากของเกษตรกรโดยตรง ซึ่งในปีการผลิต 2563 ธ.ก.ส. ได้จ่ายค่าสินไหมทดแทนไปแล้วจำนวน 8 ครั้ง เป็นเงินรวมกว่า 370.55 ล้านบาท มีเกษตรกรผู้ปลูกข้าวได้รับประโยชน์กว่า 32,000 ราย พื้นที่ปลูกข้าวกว่า 310,000 ไร่
ทั้งนี้ หาก ธ.ก.ส. ได้รับข้อมูลที่ผ่านเกณฑ์การพิจารณาจ่ายค่าสินไหมทดแทนจะเร่งดำเนินการโอนเข้าบัญชีเงินฝากเกษตรกรโดยเร็ว ให้ทันรอบการผลิตถัดไป ทั้งนี้ ปีการผลิต 2563 มีเกษตรกรให้ความสนใจทำประกันภัยข้าวนาปีจำนวนกว่า 3,400,000 ราย พื้นที่การเกษตรกว่า 44.3 ล้านไร่
วันพุธที่ 3 กุมภาพันธ์ 2564
รัฐมนตรีฯ สุริยะ ให้คณะผู้บริหารระดับสูงของบริษัท โตโยต้า มอเตอร์ ประเทศไทย จำกัด เข้าพบ
รัฐมนตรีฯ สุริยะ ให้คณะผู้บริหารระดับสูงของบริษัท โตโยต้า มอเตอร์ ประเทศไทย จำกัด เข้าพบ
วันนี้ (3 กุมภาพันธ์ 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายนินนาท ไชยธีรภิญโญ ประธานคณะกรรมการ นำคณะผู้บริหารระดับสูงของบริษัท โตโยต้า มอเตอร์ ประเทศไทย จำกัด เข้าพบ เพื่อแนะนำตัวนายยามาชิเตะ โนริเอกิ ในฐานะกรรมการผู้จัดการใหญ่คนใหม่ของบริษัทฯ พร้อมทั้งขอรับทราบและแลกเปลี่ยนความคิดเห็นเกี่ยวกับนโยบายด้านอุตสาหกรรมยานยนต์ โดยมี นายณัฐพล รังสิตพล อธิบดีกรมส่งเสริมอุตสาหกรรม นายวันชัย พนมชัย เลขาธิการสำนักงานมาตรฐานผลิตภัณฑ์อุตสาหกรรม และนางสาวสุชาดา แทนทรัพย์ โฆษกกระทรวงอุตสาหกรรม เข้าร่วมด้วย ณ ห้องประชุม 1 อาคารสำนักงานปลัดกระทรวงอุตสาหกรรม
วันพุธที่ 3 กุมภาพันธ์ 2564
รมว.สุชาติ ห่วงลูกจ้างไฟไหม้ จ.ระยอง สั่งหน่วยงานลงพื้นที่ตรวจสอบช่วยเหลือเร่งด่วน
รัฐมนตรีว่าการกระทรวงแรงงาน สั่งหน่วยงานในสังกัดกระทรวงแรงงานเร่งลงพื้นที่เข้าไปตรวจสอบ เบื้องต้นไม่มีผู้ได้รับบาดเจ็บหรือเสียชีวิต ด้านศูนย์ความปลอดภัยในการทำงานเขต 2 ประสานสำนักงานสวัสดิการและคุ้มครองแรงงานจังหวัดระยอง เพื่อตรวจสอบความปลอดภัยและการ
เมื่อวันที่ 3 กุมภาพันธ์ 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีเกิดเหตุเพลิงไหม้โรงหลอมเหล็ก บริษัท มิลล์คอน สตีล จำกัด (มหาชน) ว่า รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ มีความห่วงใยต่อเหตุการณ์ไฟไหม้ในครั้งนี้ให้ลงพื้นที่ ผมจึงกำชับให้กระทรวงแรงงานเร่งเข้าไปตรวจสอบเพื่อให้การช่วยเหลือลูกจ้างให้ได้รับสิทธิประโยชน์ทดแทนตามกฎหมายครบทุกคน ผมจึงได้กำชับเจ้าหน้าที่สำนักงานสวัสดิการและคุ้มครองแรงงานจังหวัดระยองเข้าไปตรวจสอบดูแลสาเหตุการเกิดเพลิงไหม้ในครั้งนี้ และชี้แจงให้นายจ้างปฏิบัติตามพระราชบัญญัติความปลอดภัย อาชีวอนามัยและสภาพแวดล้อมในการทำงาน พ.ศ.2555 รวมทั้งมาตรการเกี่ยวกับการป้องกันการเกิดอัคคีภัยของสถานประกอบการ
นายสุชาติกล่าวต่อว่า จากการตรวจสอบของสำนักงานสวัสดิการและคุ้มครองแรงงานจังหวัดระยองพบว่า เหตุการณ์ดังกล่าวเกิดขึ้นเมื่อคืนนี้ (2 ก.พ.64) เวลาประมาณ 21.00 น.สถานที่เกิดเหตุเป็นโรงหลอมเหล็ก บริษัท มิลล์คอน สตีล จำกัด (มหาชน) ตั้งอยู่เลขที่ 99 หมู่ 3 ตำบลนิคมพัฒนา อำเภอนิคมพัฒนา จังหวัดระยองประกอบกิจการผลิตเหล็กและเหล็กกล้าขั้นมูลฐาน มีลูกจ้าง 176 คน เป็นชาย 137 คน หญิง 39 คน เบื้องต้นไม่มีผู้ได้รับบาดเจ็บหรือเสียชีวิต สำหรับสาเหตุกำลังอยู่ระหว่างการตรวจสอบ ทั้งนี้ ศูนย์ความปลอดภัยในการทำงานเขต 2 ประสานสำนักงานสวัสดิการและคุ้มครองแรงงานจังหวัดระยอง เพื่อสอบข้อเท็จจริงและวิเคราะห์หาสาเหตุของการเกิดเหตุเพลิงไหม้ในครั้งนี้ และดำเนินการตามกฎหมายกำหนดต่อไป
วันพุธที่ 3 กุมภาพันธ์ 2564
รมว.วธ.เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๒/๒๕๖๔
รมว.วธ.เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๒/๒๕๖๔
วันที่ ๓ กุมภาพันธ์ ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหัวหน้าส่วนราชการ และองค์การมหาชนในสังกัดกระทรวงวัฒนธรรม ครั้งที่ ๒/๒๕๖๔ เพื่อสรุปความคืบหน้าผลการดำเนินงานของหน่วยงานต่างๆ ให้เป็นไปตามนโยบายและมติการประชุมหัวหน้าส่วนราชการและองค์การมหาชนในสังกัดกระทรวงวัฒนธรรมและรายงานผลการดำเนินงานตามนโยบายหลักของรัฐบาล โดยมีนายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเวียง วรเชษฐ์ ที่ปรึกษารัฐมนตรีว่าการกระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
วันพุธที่ 3 กุมภาพันธ์ 2564
สธ. ย้ำความพร้อมระบบเฝ้าระวังป้องกันควบคุมโรค ช่วยให้จำกัดวงระบาดได้ดี
กระทรวงสาธารณสุข ย้ำความพร้อมระบบเฝ้าระวังป้องกันควบคุมโรคโควิด 19 มีความสำคัญ ทำให้การแพร่ระบาดอยู่ในวงจำกัด ควบคุมโรคได้
กระทรวงสาธารณสุข ย้ำความพร้อมระบบเฝ้าระวังป้องกันควบคุมโรคโควิด 19 มีความสำคัญ ทำให้การแพร่ระบาดอยู่ในวงจำกัด ควบคุมโรคได้
บ่ายวันนี้ (3 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ในประเทศไทย ว่า วันนี้มีผู้ติดเชื้อรายใหม่ 795 ราย เป็นผู้ติดเชื้อในประเทศ 783 ราย ส่วนใหญ่มาจากการค้นหาเชิงรุกในพื้นที่จังหวัดสมุทรสาคร และเดินทางมาจากต่างประเทศ 12 ราย ส่วนผู้ติดเชื้อสะสมการระบาดระลอกใหม่ (วันที่ 15 ธันวาคม 2563 –3 กุมภาพันธ์ 2564) มี 17,012 ราย หายป่วย 10,061 ราย รักษาตัวในโรงพยาบาล 6,932 ราย ไม่มีเสียชีวิตเพิ่ม รวมผู้เสียชีวิตสะสม 19 ราย
นพ.เฉวตสรรกล่าวต่อว่า สำหรับกลุ่มก้อนการติดเชื้อโควิด 19 ที่จังหวัดมหาสารคาม พบผู้ติดเชื้อเพิ่ม 1 รายเพศชาย อายุ 66 ปี เป็นบุคลากรทางการแพทย์ ปฏิบัติงานในคลินิกที่ผู้ติดเชื้อเข้ารับการตรวจรักษา เมื่อทราบข่าวจึงไปรับการตรวจหาเชื้อ ผลครั้งแรกเป็นลบ ได้กักตัวเองที่บ้านเพื่อสังเกตอาการ ระหว่างการกักตัว มีอาการป่วยคล้ายหวัด จึงไปตรวจซ้ำ ผลตรวจพบเชื้อ ทางคณะกรรมการโรคติดต่อจังหวัดมหาสารคาม จึงได้ประกาศให้ผู้มารับบริการที่คลินิกดังกล่าว ในช่วงวันที่ 25-29 มกราคม 2564 ไปรายงานตัวกับเจ้าหน้าที่สาธารณสุขใกล้บ้านและเข้ารับการตรวจหาเชื้อ อย่างไรก็ตาม ถือว่าจังหวัดมหาสารคามสามารถควบคุมได้ เนื่องจากมีการเตรียมพร้อมและเข้มมาตรการเฝ้าระวังป้องกันควบคุมโรค ตั้งแต่ยังไม่มีเหตุการณ์ระบาด ร่วมบูรณาการกับหน่วยงานในพื้นที่หลายภาคส่วนพร้อมทั้งได้เฝ้าระวังในกลุ่มผู้ป่วยปอดอักเสบ คลินิกกลุ่มโรคคล้ายหวัด (ARI Clinic)ในโรงพยาบาล และตรวจคัดกรองเชิงรุกในกลุ่มแรงงานต่างด้าว รวมถึงพื้นที่เสี่ยง เช่น ตลาด และผู้จำหน่ายอาหารสด อาหารทะเล เป็นต้น
สำหรับผู้ป่วยยืนยันสะสมในกลุ่มก้อนการระบาดเดียวกันในจังหวัดมหาสารคามมีทั้งหมด 17 รายในจำนวนนี้แบ่งเป็นผู้ป่วยเข้าเกณฑ์เฝ้าระวัง (PUI) จำนวน 55 ราย พบผู้ติดเชื้อ 3 ราย, ผู้สัมผัสเสี่ยงสูง 33 ราย พบผู้ติดเชื้อ 14 ราย และผู้สัมผัสเสี่ยงต่ำ 32 ราย ไม่พบผู้ติดเชื้อ ส่วนของการเฝ้าระวังติดตามค้นหาเชิงรุก (Active Surveillance) จำนวน 4,149 ราย ผลไม่พบเชื้อ 2,477 ราย และอยู่ระหว่างรอผล 1,672 ราย
********************************3 กุมภาพันธ์ 2564
วันพุธที่ 3 กุมภาพันธ์ 2564
"อนุทิน"เผยโควิด 19 สมุทรสาคร แนวโน้มดีขึ้น หลังตรวจเชิงรุกเกินเป้าในโรงงาน
รองนายกรัฐมนตรีและรัฐมนตรีว่าการกระทรวงสาธารณสุข เผยสถานการณ์โรคโควิด 19 จ.สมุทรสาคร มีแนวโน้มดีขึ้น หลังตรวจเชิงรุกเกินเป้าในโรงงาน ชี้การแยกผู้ติดเชื้อและป้องกันออกนอกพื้นที่และจังหวัด ช่วยให้ควบคุมโรคได้ ขอประชาชนคงมาตรการป้องกันตนเอง คาด 2-3 ว
รองนายกรัฐมนตรีและรัฐมนตรีว่าการกระทรวงสาธารณสุข เผยสถานการณ์โรคโควิด 19 จ.สมุทรสาคร มีแนวโน้มดีขึ้น หลังตรวจเชิงรุกเกินเป้าในโรงงาน ชี้การแยกผู้ติดเชื้อและป้องกันออกนอกพื้นที่และจังหวัด ช่วยให้ควบคุมโรคได้ ขอประชาชนคงมาตรการป้องกันตนเอง คาด 2-3 วันผู้ติดเชื้ออาจลดลง
วันนี้ (3 กุมภาพันธ์ 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข นายแพทย์ ม.ล.สมชาย จักรพันธุ์ ที่ปรึกษารัฐมนตรีว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และผู้บริหาร ลงพื้นที่โรงพยาบาลกระทุ่มแบน และโรงพยาบาลสนาม องค์การบริหารส่วนตำบลท่าทราย ติดตามสถานการณ์โรคโควิด 19 ของ จ.สมุทรสาคร และให้กำลังใจบุคลากรทางการแพทย์ พร้อมมอบหน้ากากอนามัย 1 หมื่นชิ้น และชุดPPE 250 ชุด
นายอนุทินกล่าวว่า แนวโน้มการควบคุมโรคใน จ.สมุทรสาครดีขึ้น แม้พบผู้ติดเชื้อวันละหลายร้อยคนจากการตรวจเชิงรุก ทั้งนี้ มีโรงพยาบาลที่มีความพร้อมรองรับผู้ติดเชื้อคนไทยที่มีอาการเข้ารักษา ได้แก่ โรงพยาบาลสมุทรสาคร โรงพยาบาลท่าฉลอม โรงพยาบาลบ้านแพ้ว และโรงพยาบาลกระทุ่มแบน โดยใช้อาคารสร้างใหม่เป็นCohort Ward มีอุปกรณ์ทางการแพทย์ครบครัน รวมทั้งมีห้องปฎิบัติการทางการแพทย์สามารถตรวจหาเชื้อเองได้ ส่วนแรงงานต่างชาติได้จัดเตรียมโรงพยาบาลสนามไว้รองรับจำนวนหลายพันเตียง ส่วนผู้ติดเชื้อเป็นกลุ่มก้อนในโรงงาน ใช้การกักกันในโรงงาน (Factory Quarantine) และมาตรการ Bubble and Seal ให้อยู่ภายในพื้นที่ ซึ่งการแยกผู้ติดเชื้อและกักกันไม่ให้ออกนอกพื้นที่ หรือออกนอก จ.สมุทรสาครเป็นเป้าหมายสำคัญที่ทำให้ควบคุมโรคได้
“ผู้ที่อยู่ในจ.สมุทรสาครยังขอให้รักษาพฤติกรรมNew Normal ต่อไป ใส่หน้ากากอนามัย ล้างมือบ่อยๆ พยายามอยู่ห่างจากชุมชนที่แออัด อย่าหลีกเลี่ยงกฎหมาย ทำตามคำแนะนำของกระทรวงสาธารณสุขอย่างเคร่งครัด เพื่อให้สถานการณ์กลับสู่ปกติ คาดว่าอีกไม่นาน” นายอนุทินกล่าว
ทั้งนี้ ได้ค้นหาเชิงรุกแล้ว 1.4 แสนราย เกินเป้าที่กำหนดไว้จากโรงงาน 541 แห่ง แต่ทำได้มากถึง 845 แห่งโดยโรงงานขนาดใหญ่ที่มีมากกว่า 500 คน และโรงงานขนาดกลางที่มี 200-500 คน ได้รับการตรวจคัดกรองแล้วทั้งหมด ทำให้ทราบโรงงานเป้าหมายที่ต้องควบคุมโรคด้วยมาตรการBubble and Seal ซึ่งตอนนี้มีหลายโรงงานแล้วที่ทำได้ โดยอีก 2-3 วันผลการตรวจทางห้องปฏิบัติการจะออกมาครบทั้งหมด คาดว่าการติดเชื้อน่าจะลดลงจากนี้การเฝ้าระวังเชิงรุกจะทำในพื้นที่เสี่ยงและโรงงานขนาดเล็กที่ยังดำเนินการไม่ครอบคลุม และเตรียมแผนมาตรการรองรับต่อไป
วันพุธที่ 3 กุมภาพันธ์ 2564
“ทส. รับงบสนับสนุนจาก กฟผ. เพื่อจัดทำชุดสนามให้เจ้าหน้าที่ ทช. ปฏิบัติการดูแลทรัพยากรฯ ทางทะเล”
“ทส. รับงบสนับสนุนจาก กฟผ. เพื่อจัดทำชุดสนามให้เจ้าหน้าที่ ทช. ปฏิบัติการดูแลทรัพยากรฯ ทางทะเล”
วันนี้ (3 กุมภาพันธ์ 2564) เวลา 13.30 น. ณ อาคารกระทรวงทรัพยากรธรรมชาติและสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ร่วมเป็นเกียรติในโอกาสที่กระทรวงพลังงาน โดย การไฟฟ้าฝ่ายผลิตแห่งประเทศไทย (กฟผ.) นำโดยนายกุลิศ สมบัติศิริ ปลัดกระทรวงพลังงาน และ นายบุญญนิตย์ วงศ์รักมิตร ผู้ว่าการไฟฟ้าฝ่ายผลิตแห่งประเทศไทย ได้มอบเงินสนับสนุนงบประมาณรักษาทรัพยากรธรรมชาติ จำนวน 2 ล้านบาท เข้ากองทุนสวัสดิการกรมทรัพยากรทางทะลและชายฝั่ง โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย นายโสภณ ทองดี อธิบดีกรมทรัพยากรทางทะเลและชายฝั่ง เป็นผู้แทนรับมอบ
ทั้งนี้ งบประมาณสนับสนุนดังกล่าว จะนำไปใช้เพื่อการจัดทำชุดปฏิบัติการภาคสนาม (Westmoreland) ให้แก่เจ้าหน้าที่กรมทรัพยากรทางทะเลและชายฝั่ง สำหรับการออกปฏิบัติการภาคสนามในการสำรวจและดูแลทรัพยากรธรรมชาติทางทะเลต่อไป
วันพุธที่ 3 กุมภาพันธ์ 2564
เตือน! รับจ้างอุ้มบุญ ขายไข่ - อสุจิ ผิดกฎหมาย
...
ประเทศไทย เป็นประเทศอันดับต้น ๆ ของโลก
ที่ช่วยให้ผู้มีบุตรยากสามารถ "ตั้งครรภ์" ได้
เฉลี่ยสูงถึง 46% เนื่องจากมีเทคโนโลยี
ช่วยการเจริญพันธุ์ทางการแพทย์
ที่มีความก้าวหน้าและทันสมัยมาก
.
จากความสำเร็จดังกล่าว บวกกับหลายประเทศ
มีอัตราการเกิดลดลง จึงอาจกลายเป็นโอกาส
ให้ "ผู้ไม่หวังดี" มาชักชวนคนไทยที่กำลังเผชิญภาวะลำบาก และเสนอค่าจ้าง
เพื่อให้อุ้มบุญ หรือขายไข่ - อสุจิ
.
แอดมินขอเตือนว่า อย่าได้หลงเชื่อคำเชิญชวน
หรือเห็นแก่ค่าจ้างนั้น เพราะเป็นการกระทำ
ที่ผิดกฎหมายและอาจมีโทษ
ตาม พ.ร.บ. คุ้มครองเด็กที่เกิดโดยอาศัยเทคโนโลยี
ช่วยการเจริญพันธุ์ทางการแพทย์ พ.ศ.2558” ดังนี้
.
1. ผู้ใดรับจ้างอุ้มบุญ มีโทษจำคุกไม่เกิน 10 ปี
และปรับไม่เกิน 200,000 บาท
.
2. ผู้ใดซื้อ - ขายอสุจิ ไข่ หรือตัวอ่อน
มีโทษจำคุกไม่เกิน 3 ปี หรือ
ปรับไม่เกิน 60,000 บาท หรือทั้งจำทั้งปรับ
.
หากประชาชนพบเห็นการรับจ้างตั้งครรภ์แทน
หรือซื้อขายไข่ - อสุจิ สามารถแจ้งข้อมูลได้ที่
สายด่วน กรมสนับสนุนบริการสุขภาพ (สบส.) 1426
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
เพิ่มสิทธิบัตรทอง 2 รายการ ช่วยเหลือเด็กหูหนวก
พุ่งเกิน 8 ล้าน “เราชนะ” เตรียมตรวจสอบสิทธิ 8 ก.พ.
ลงทุนง่าย พันธบัตร "เราชนะ" เริ่มต้นแค่ 100 บ.
ตอบข้อสงสัย ร้านค้าแบบไหนเข้าร่วม "เราชนะ" ได้
หนุน! ผลิต “ถั่งเช่าไหมไทย” สร้างรายได้เกษตรกร
วันพุธที่ 3 กุมภาพันธ์ 2564
เพิ่มสิทธิบัตรทอง 2 รายการ ช่วยเหลือเด็กหูหนวก
...
เด็กในช่วงอายุ 0 - 3 ปีแรก ถ้ามีความผิดปกติ
ทางการได้ยิน จะส่งผลกระทบต่อพัฒนาการต่าง ๆ
เพื่อเป็นการช่วยเหลือเด็กไทยในกลุ่มดังกล่าว
ให้ได้รับการรักษาอย่างทันท่วงที
.
ปีนี้สำนักงานหลักประกันสุขภาพแห่งชาติ (สปสช.)
ได้เพิ่มสิทธิประโยชน์ใหม่ 2 รายการ คือ
.
1. คัดกรองการได้ยินในทารกกลุ่มเสี่ยง
โดยกำหนดกลุ่มเป้าหมายจำนวน 30,434 คน
ซึ่งครอบคลุมการตรวจคัดกรองด้วยการวัด
การสะท้อนกลับของเสียงที่เกิดขึ้นในหูชั้นใน
และตรวจการได้ยินในระดับก้านสมองแบบคัดกรอง
.
2. เพิ่มรายการอุปกรณ์ประสาทหูเทียม
ชนิด Rechargeable สำหรับการผ่าตัด
ฝังประสาทหูเทียม ในเด็กอายุน้อยกว่า 5 ปี
ที่มีระดับการได้ยิน 90 dB ขึ้นไป
และไม่เคยฝึกภาษามือ
.
สำหรับสิทธิประโยชน์ใหม่ทั้ง 2 รายการนี้
จะช่วยให้เด็กไทยที่มีปัญหาทางการได้ยิน
มีพัฒนาการสมวัย และไม่สูญเสียโอกาสทางสังคม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 3 กุมภาพันธ์ 2564
ด่วน! วธ.เปิดรับสมัครสอบแข่งขันบรรจุข้าราชการ นักวิชาการเงินและบัญชี นักจัดการงานทั่วไป นักวิชาการวัฒนธรรมปฏิบัติการรวม 103 อัตรา เริ่มรับสมัครทางอินเทอร์เน็ต  9 ก.พ.ถึง 4 มี.ค.นี้
ด่วน! วธ. เปิดรับสมัครสอบแข่งขันบรรจุข้าราชการ นักวิชาการเงินและบัญชี นักจัดการงานทั่วไป นักวิชาการวัฒนธรรมปฏิบัติการรวม 103 อัตรา เริ่มรับสมัครทางอินเทอร์เน็ต  9 ก.พ.ถึง 4 มี.ค.นี้
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า กระทรวงวัฒนธรรม(วธ)โดยสำนักงานปลัดกระทรวงวัฒนธรรม(สป.วธ.)เปิดรับสมัครสอบแข่งขันเพื่อบรรจุแต่งตั้งบุคคลเข้ารับราชการสังกัดกระทรวงวัฒนธรรม(วธ.)จำนวนทั้งหมด 103 อัตรา แบ่งเป็นตำแหน่งนักวิชาการเงินและบัญชีปฏิบัติการ 8 อัตรา นักจัดการงานทั่วไปปฏิบัติการ 25 อัตราและนักวิชาการวัฒนธรรมปฏิบัติการ 70 อัตรา โดยคุณสมบัติของผู้มีสิทธิสมัครสอบต้องมีคุณสมบัติทั่วไปและไม่มีลักษณะต้องห้ามตามมาตรา 36 แห่งพ.ร.บ.ระเบียบข้าราชการพลเรือน พ.ศ.2551 เช่น มีสัญชาติไทย อายุไม่ต่ำกว่า 18 ปี และไม่มีลักษณะต้องห้าม เช่น เป็นผู้เคยถูกลงโทษ ไล่ออกเพราะกระทำผิดตามวินัยตามพ.ร.บ.ฉบับนี้หรือกฎหมายอื่น เป็นผู้เคยกระทำการทุจริตในการสอบเข้ารับราชการหรือเข้าปฏิบัติงานในหน่วยงานของรัฐ นอกจากนี้ ต้องมีคุณสมบัติเฉพาะตำแหน่ง เช่น เป็นผู้ได้รับปริญญาตรีตามสาขาวิชาหรือคุณวุฒิอย่างอื่นที่เทียบได้ในระดับเดียวกัน เป็นผู้สอบผ่านการการวัดความรู้ความสามารถทั่วไป (ภาค ก) ของสำนักงานคณะกรรมการข้าราชการพลเรือน(ก.พ.)ระดับปริญญาตรีขึ้นไป โดยจะต้องเป็นผู้ที่มีผลการสอบผ่าน(ภาค ก) ภายในวันที่ปิดรับสมัครสอบ ผู้สมัครที่เป็นเพศชายต้องผ่านการเกณฑ์ทหาร หรือมีหลักฐานที่แสดงว่าไม่ต้องรับราชการทหาร(สด.8 หรือสด.43)
ปลัดกระทรวงวัฒนธรรม กล่าวอีกว่า สำหรับการสอบแบ่งเป็นการสอบเพื่อวัดความรู้ความสามารถที่ใช้เฉพาะตำแหน่งโดยวิธีสอบข้อเขียน(ปรนัย) ซึ่งผู้สมัครสอบในตำแหน่งใด จะต้องสอบเฉพาะตำแหน่งนั้นตามที่ได้กำหนดไว้และการสอบเพื่อวัดความเหมาะสมกับตำแหน่งที่จะบรรจุและแต่งตั้งโดยวิธีการสัมภาษณ์หรือวิธีอื่น ซึ่งผู้ที่จะสมัครสอบสามารถสมัครได้ทางอินเทอร์เน็ตตั้งแต่วันที่ 9 กุมภาพันธ์ 2564 ถึงวันที่ 4 มีนาคม 2564 ตลอด 24 ชั่วโมงไม่เว้นวันหยุดราชการโดยเข้าไปดูรายละเอียดได้ที่เวบไซต์ http://m-culture.thaijobjob.com/หัวข้อ “การรับสมัครสอบแข่งขันเพื่อบรรจุบุคคลเข้ารับราชการตำแหน่งนักวิชาการเงินและบัญชีปฏิบัติการ ตำแหน่งนักจัดการงานทั่วไปปฏิบัติการและตำแหน่งนักวิชาการวัฒนธรรมปฏิบัติการสังกัดสำนักงานปลัดกระทรวงวัฒนธรรม
ทั้งนี้ สป.วธ.จะประกาศรายชื่อผู้สมัครสอบ วัน เวลา สถานที่สอบและระเบียบเกี่ยวกับการสอบวันที่ 10 มีนาคม 2564 ทางเวบไซต์ http://m-culture.thaijobjob.com/ หรือ www.m-culture.go.th/personnel หัวข้อ “การประกาศรายชื่อผู้สมัครสอบ วัน เวลา สถานที่และระเบียบเกี่ยวกับการสอบ”และจะดำเนินการสอบแข่งขันเพื่อวัดความรู้ความสามารถที่จะใช้เฉพาะตำแหน่งในวันที่ 20 มีนาคม 2564
--------------------
วันพุธที่ 3 กุมภาพันธ์ 2564
สธ.เพิ่มการเข้าถึงบริการโรคเฉพาะทางเขตเมือง ที่อาคารบางรัก เขตสาทร
กระทรวงสาธารณสุข เปิดศูนย์การแพทย์ให้บริการโรคเฉพาะทาง อาทิ โรคติดต่อทางเพศสัมพันธ์ จักษุวิทยา โรคผิวหนัง และโรคหัวใจ เพิ่มการเข้าถึงบริการแก่ประชาชนเขตเมือง ที่อาคารบางรัก เขตสาทร
กระทรวงสาธารณสุข เปิดศูนย์การแพทย์ให้บริการโรคเฉพาะทาง อาทิ โรคติดต่อทางเพศสัมพันธ์ จักษุวิทยาโรคผิวหนัง และโรคหัวใจ เพิ่มการเข้าถึงบริการแก่ประชาชนเขตเมือง ที่อาคารบางรัก เขตสาทร
วันนี้ (3 กุมภาพันธ์ 2564) ที่สำนักปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธาน พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข ในพิธีลงนามบันทึกความเข้าใจว่าด้วยความร่วมมือการจัดบริการทางการแพทย์ระหว่างกรมควบคุมโรค โดยนายแพทย์โอภาส การย์กวินพงศ์ อธิบดีกรมควบคุมโรค และ กรมการแพทย์ โดยนายแพทย์สมศักดิ์ อรรฆศิลป์ อธิบดีกรมการแพทย์
นายอนุทินกล่าวว่า กระทรวงสาธารณสุข ได้เพิ่มหน่วยบริการโรคเฉพาะทางที่อาคารบางรัก เขตสาทร ซึ่งเป็นอาคาร 17 ชั้น เพื่อให้ประชาชนในเขตเมือง มีความสะดวก เข้าถึงบริการได้ง่าย ประหยัดเวลา และค่าใช้จ่ายในการเดินทางโดยเฉพาะในช่วงสถานการณ์โรคโควิด 19 ที่จะต้องลดความแออัดในโรงพยาบาลใหญ่จัดบริการแบบNew Normalโดยมอบให้กรมควบคุมโรคและกรมการแพทย์จัดบริการโรคเฉพาะทางต่างๆ เช่น โรคติดต่อทางเพศสัมพันธ์ โรคตา โรคผิวหนัง โรคหัวใจ เป็นต้น โดยแพทย์ผู้เชี่ยวชาญจากโรงพยาบาลเมตตาประชารักษ์ (วัดไร่ขิง) โรงพยาบาลเลิดสิน สถาบันโรคทรวงอก สถาบันโรคผิวหนัง ซึ่งได้เปิดบริการบางส่วนแล้ว ในส่วนของการตรวจรักษาโรคติดต่อทางเพศสัมพันธ์ และโรคผิวหนัง และอยู่ระหว่างปรับปรุงสถานที่ให้เหมาะสมกับการตรวจรักษาโรคเฉพาะทางแต่ละสาขา ซึ่งจะทยอยเปิดให้บริการต่อไป นอกจากนี้ ยังเป็นศูนย์การเรียนรู้ และเป็นสถานที่ศึกษาดูงานให้กับบุคลากรทางการแพทย์ทั้งในและต่างประเทศอีกด้วย ทั้งนี้ ประชาชนติดต่อสอบถามข้อมูลเพิ่มเติมได้ที่ โทร 081 875 9904
******************************** 3 กุมภาพันธ์ 2564
วันพุธที่ 3 กุมภาพันธ์ 2564
รมว. แรงงาน ห่วงใยคนหางานไปทำงานต่างประเทศ หลังพบนายหน้าเถื่อนหลอกค้ามนุษย์ผ่านโซเชียลมีเดีย
รมว.แรงงาน  สั่งการกรมการจัดหางาน เข้มงวด ตรวจสอบ ผู้มีพฤติกรรมหลอกลวง โฆษณาการจัดหางาน ทางสื่อสังคมออนไลน์  โดยฉวยโอกาสหลอกเหยื่อที่ตกงานช่วงโควิด อ้างรายได้ดี และเรียกเงินค่าจัดทำวีซ่า ค่าตั๋วเครื่องบิน และค่าใช้จ่ายต่าง ๆ จากคนหางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโรคโควิด – 19 ระลอกใหม่ ส่งผลต่อเศรษฐกิจของประเทศ สถานประกอบการในประเทศจำนวนมากได้รับผลกระทบจนไม่สามารถจ้างงานได้เช่นเดิม ทำให้แรงงานไทยส่วนหนึ่ง มีความหวังจะไปทำงานต่างประเทศเพื่อหารายได้ ซึ่งล่าสุดได้สั่งการกรมการจัดหางาน ให้ติดตาม ตรวจสอบแรงงานไทยที่เดินทางไปทำงานต่างประเทศผ่านด่านตรวจคนหางานสุวรรณภูมิอย่างเข้มงวด เพื่อระงับการเดินทางของผู้ที่มีพฤติการณ์ลักลอบไปทำงานต่างประเทศอย่างไม่ถูกต้องตามกฎหมาย ป้องกันการถูกหลอกลวงและตกเป็นเหยื่อการค้ามนุษย์
ด้านนายสุชาติ พรชัยวิเศษกุล อธิบดีกรมการจัดหางาน แนะนำ คนหางานที่ต้องการไปทำงานต่างประเทศ อย่าหลงเชื่อข้อความโฆษณาทางโซเชียลมีเดีย และขอให้ตรวจสอบข้อมูลตำแหน่งงาน ลักษณะงาน ตลอดจนประเทศที่จะไปจากเจ้าหน้าที่ของกรมการจัดหางาน ก่อนตัดสินใจเดินทางไปทำงานต่างประเทศ เพราะมีโอกาสถูกหลอกลวงให้สูญเงิน จนถึงเป็นเหยื่อขบวนการค้ามนุษย์ โดยสามารถตรวจสอบข้อมูลบริษัทจัดหางานให้คนหางานเพื่อไปทำงานในต่างประเทศที่ได้รับอนุญาตจากกรมการจัดหางานได้ที่หน้าเว็บไซต์ของ กองทะเบียนจัดหางานกลางและคุ้มครองคนหางาน www.doe.go.th/ipd ซึ่งขณะนี้มีบริษัทจัดหางานที่ได้รับอนุญาตทั้งสิ้น 127 บริษัท
“ การโฆษณาการจัดหางานโดยไม่ได้รับอนุญาตจากกรมการจัดหางาน จะมีความผิด ต้องระวางโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ และผู้ใดหลอกลวงผู้อื่นว่าสามารถหางาน หรือส่งไปฝึกงานในต่างประเทศได้ โดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ต้องระวางโทษจำคุก 3-10 ปี หรือปรับตั้งแต่ 60,000 – 200,000 บาท หรือทั้งจำทั้งปรับ
ทั้งนี้ เดือนมกราคมที่ผ่านมา มีการระงับการเดินทางของผู้ที่มีพฤติการณ์จะลักลอบไปทำงานในต่างประเทศแล้ว จำนวน 49 คน และคนงานไทยไปทำงานและฝึกงานในต่างประเทศ จำนวน 1,965 คน” อธิบดีกรมการจัดหางาน กล่าว
สำหรับผู้สนใจจะไปทำงานในต่างประเทศ ควรศึกษาข้อมูลการเดินทางไปทำงานอย่างถูกต้องตามกฎหมาย โดยสามารถสอบถามเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน
วันพุธที่ 3 กุมภาพันธ์ 2564
ดีอีเอส ติดตามความคืบหน้าภารกิจสำคัญ ปีงบประมาณ 2564 รอบที่ 1 ในพื้นที่ จ.ตาก จ.ระยอง ผ่านการประชุมทางไกล
ดีอีเอส ติดตามความคืบหน้าภารกิจสำคัญ ปีงบประมาณ 2564 รอบที่ 1 ในพื้นที่ จ.ตาก จ.ระยอง ผ่านการประชุมทางไกล
เมื่อวันพุธที่3กุมภาพันธ์ 2564นางคนึงนิจคชศิลาหัวหน้าผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานการประชุมการตรวจราชการประจำปีงบประมาณพ.ศ. 2564 รอบที่1ผ่านการประชุมวีดิทัศน์ทางไกลโดยมีนางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมร่วมกับหน่วยงานภายใต้สังกัดกระทรวงฯเขตตรวจราชการที่17จ.ตากและเขตตรวจราชการที่8จ.ระยองณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมสำหรับปีงบประมาณ2564 กระทรวงฯเน้นการตรวจติดตามผลการดำเนินงานของหน่วยงานในสังกัดและการแก้ไขปัญหาอุปสรรคในเชิงนโยบายภาพรวมซึ่งมีโครงการหลักๆที่น่าสนใจอาทิโครงการบริการอินเทอร์เน็ตสาธารณะสู่ชุมชน,การพัฒนาวิสาหกิจในระยะเริ่มต้นเน้นกิจกรรมส่งเสริมสนับสนุนยกระดับผู้ประกอบการด้านดิจิทัลฯ,การยกระดับศูนย์การเรียนรู้ICTชุมชนสู่ศูนย์ดิจิทัลชุมชนและโครงการพัฒนาแพลตฟอร์มดิจิทัลของรัฐ เช่นกิจกรรมในการเฝ้าระวังภัยคุกคามไซเบอร์ให้กับโครงการพื้นฐานดิจิทัลและบริการออนไลน์ของหน่วยงานภาครัฐเพื่อเพิ่มความเชื่อมั่นในการให้บริการเป็นต้นนอกจากนี้กระทรวงฯเน้นเรื่องการบริหารสภานการณ์การแพร่ระบาดของเชื้อไวรัสโคโรนา2019 ได้แก่การขับเคลื่อนการใช้แพลตฟอร์ม/แอปพลิเคชั่น“ไทยชนะ”และแอปพลิเคชั่น“หมอชนะ”
****************
วันพุธที่ 3 กุมภาพันธ์ 2564
SME D Bank ส่งสุขเทศกาลตรุษจีน หนุนเอสเอ็มอีไทยซินนี้ฮวดไช้ มอบอั่งเปาสินเชื่อเสริมสภาพคล่องแถมลดค่าวิเคราะห์โครงการ ตลอดเดือน ก.พ.
SME D Bank เคียงคู่ดูแลเอสเอ็มอีไทย มอบอั่งเปาเสริมสภาพคล่องลดต้นทุน ด้วย 3 ผลิตภัณฑ์สินเชื่อดอกเบี้ยต่ำ ยื่นกู้ตลอดเดือน ก.พ.นี้ ได้รับสิทธิ์พิเศษลดค่าธรรมเนียมวิเคราะห์โครงการ ลง 0.5%
SME D Bank เคียงคู่ดูแลเอสเอ็มอีไทย มอบอั่งเปาเสริมสภาพคล่องลดต้นทุน ด้วย 3 ผลิตภัณฑ์สินเชื่อดอกเบี้ยต่ำ ยื่นกู้ตลอดเดือน ก.พ.นี้ ได้รับสิทธิ์พิเศษลดค่าธรรมเนียมวิเคราะห์โครงการ ลง 0.5% นอกจากนั้น หนุนเอสเอ็มอี ขายดีซินนี้ฮวดไช้ เปิดโอกาสเติบโตด้วยออนไลน์ ผ่านกิจกรรม “ฝากร้านฟรี SME D Bank” (Season 2)
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ตลอดช่วงเดือนกุมภาพันธ์ 2564 นี้ SME D Bank จัดแคมเปญพิเศษช่วยเอสเอ็มอีไทย เสริมสภาพคล่อง ค้าขายลื่นไหล และลดต้นทุนธุรกิจ ด้วยการมอบอั่งเปาสินเชื่อดอกเบี้ยถูก ได้แก่ สินเชื่อเพื่อยกระดับเศรษฐกิจชุมชน วงเงินกู้สูงสุด 5 ล้านบาท อัตราดอกเบี้ยเริ่มต้น นิติบุคคล 2.875% ต่อปีใน 3 ปีแรก และบุคคลธรรมดา 4.875% ต่อปีใน 3 ปีแรก สินเชื่อเสริมสภาพคล่อง SME D Happy วงเงินกู้สูงสุด 15 ล้านบาท อัตราดอกเบี้ยเริ่มต้น 4.25%ต่อปี สินเชื่อ Smart SMEs วงเงินกู้สูงสุด 15 ล้านบาท อัตราดอกเบี้ยเริ่มต้น 5%ต่อปี โดยหากยื่นกู้ 3 ผลิตภัณฑ์สินเชื่อดังกล่าว ภายในวันที่ 28 กุมภาพันธ์ 2564 จะได้รับสิทธิ์ลดค่าธรรมเนียมวิเคราะห์โครงการ (Front End Fee) ลง 0.5%
“การจัดแคมเปญครั้งนี้ จะช่วยลดต้นทุนให้ผู้ประกอบการ เข้าถึงแหล่งเงินทุน ดอกเบี้ยต่ำ นำไปเสริมสภาพคล่องธุรกิจ ถือเป็นอั่งเปาที่ SME D Bank มอบจากใจให้ผู้ประกอบการเอสเอ็มอีไทยในเทศกาลตรุษจีน โดยผู้ประกอบการสามารถยื่นขอใช้บริการ เพื่อรับสิทธิ์ในแคมเปญนี้ได้ตั้งแต่บัดนี้จนถึง 28 กุมภาพันธ์ 2564 " นางสาวนารถนารี กล่าว
ผู้สนใจสามารถแจ้งความประสงค์ได้ที่ทุกสาขาของ SME D Bank ทั่วประเทศ นอกจากนั้น เพื่อความสะดวก และลดความเสี่ยงจากการเดินทาง สามารถแจ้งความประสงค์ผ่านออนไลน์ได้หลากหลายช่องทาง เช่น LINE Official Account: SME Development Bank เว็บไซต์ www.smebank .co.th และแอปพลิเคชัน “SME D Bank” ดาวน์โหลดได้ทั้งระบบ IOS และ Android เป็นต้น
นอกจากนั้น SME D Bank ยังจัดกิจกรรม “ฝากร้านฟรี SME D Bank” (Season 2) สร้างโอกาสให้ผู้ประกอบการเอสเอ็มอีทั่วประเทศ เพิ่มยอดขาย เติบโตด้วยออนไลน์ โดยลงทะเบียนสมัคร ง่าย ๆ เพียงคลิกลิงค์ : http://bit.ly/2LUGXJt หรือสแกน QR Code ในโปสเตอร์ประชาสัมพันธ์ ซึ่งทุกรายที่เข้าร่วมกิจกรรมจะได้รับสิทธิเบื้องต้นเข้ากลุ่ม Market Place “ฝากร้านฟรี SME D Bank” ที่เปิดโอกาสนำเสนอสินค้าขายบนโลกออนไลน์ ซึ่งมีสมาชิกติดตามมากกว่า 8,800 ราย และหากสินค้าใด มีความโดดเด่น น่าสนใจมากเป็นพิเศษ หรือเป็นลูกค้าเดิมของ SME D Bank จะได้รับการพิจารณาเป็นพิเศษโปรโมทผ่านสื่อช่องทางต่าง ๆ โดยไม่มีค่าใช้จ่ายใด ๆ ทั้งสิ้น เช่น ผ่านแฟนเพจ powersmethai (ศูนย์นวัตกรรมทางเทคโนโลยี) ที่มีผู้ติดตามมากกว่า 100,000 ราย พร้อมรับโอกาสต่อยอดเข้าร่วมกิจกรรมต่าง ๆ ของ SME D Bank เช่น ออกร้านขายสินค้า เป็นต้น สามารถสมัครได้ตั้งแต่วันนี้ - 28 กุมภาพันธ์ 2564 สอบถามข้อมูลเพิ่มเติมที่ Line OA : @powersmethai หรือ Call Center 1357
วันพุธที่ 3 กุมภาพันธ์ 2564
“เฉลิมชัย” เดินหน้าต่อดันไทยรักษาแชมป์อาเซียนปลอดโรคอหิวาต์แอฟริกา หนุนผลิตสุกรและอุตสาหกรรมแปรรูป150,000 ล้าน
หนุนผลิตสุกรและอุตสาหกรรมแปรรูป150,000 ล้าน หลัง ครม.อนุมัติงบกลาง 279 ล้านบาท ชดเชยให้เกษตรกรที่ทำลายหมูตามมาตรการป้องกันโรค พร้อมยกระดับมาตรฐานฟาร์มสุกร เผยส่งออกสุกรเพิ่มกว่า 300% มั่นใจปีนี้ขยายตัวต่อเนื่องคู่ค้าทั่วโลกมั่นใจสุกรไทย
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์เปิดเผยว่าตามที่ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้มอบนโยบายสร้างวิกฤติในโอกาสโดยสั่งการให้กระทรวงเกษตรและสหกรณ์โดยกรมปศุสัตว์ทำงานเชิงรุกป้องกันการแพร่ระบาดของโรคอหิวาต์แอฟริกาสุกรในพื้นที่ความเสี่ยงสูงโดยเฉพาะจังหวัดที่มีชายแดนติดกับประเทศเพื่อนบ้าน
ในช่วง2ปีที่ผ่านมาประเทศไทยประสบความสำเร็จอย่างต่อเนื่องในการป้องกันการแพร่ระบาดโรคอหิวาต์แอฟริกาในสุกร(ASF)ส่งผลให้ประเทศไทยคงสถานะปลอดโรคอหิวาต์แอฟริกาในสุกรเพียงประเทศเดียวในเอเชียตะวันออกเฉียงใต้แม้ว่าสถานการณ์การแพร่ระบาดของโรคจะกระจายไปกว่า34ประเทศทั่วโลกแล้วก็ตามทำให้การส่งออกสุกรในปีที่ผ่านมาเพิ่มขึ้นมากกว่า300%คิดเป็นมูลค่ากว่า22,000ล้านบาทและเชื่อมั่นว่าการส่งออกในปีนี้จะเพิ่มขึ้น
“เพื่อสร้างงานสร้างรายได้ให้กับเกษตรกรและประเทศชาติและเพิ่มมูลค่าทางเศรษฐกิจที่เกี่ยวข้องกับอุตสาหกรรมการผลิตสุกรและอุตสาหกรรมที่ต่อเนื่องไม่น้อยกว่า150,000ล้านบาทรวมทั้งเป็นการรักษาความมั่นคงด้านอาหารของประเทศโดยเฉพาะในช่วงวิกฤตโควิด19ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์จึงเสนอมาตรการต่อเนื่องต่อคณะรัฐมนตรีจนเห็นชอบเมื่อวันที่2กุมภาพันธ์ที่ผ่านมาอนุมัติงบประมาณรายจ่ายประจำปีงบประมาณพ.ศ. 2564งบกลางรายการเงินสำรองจ่ายเพื่อกรณีฉุกเฉินหรือจำเป็นเพื่อเป็นค่าใช้จ่ายในการป้องกันโรคอหิวาต์แอฟริกาในสุกรสำหรับค่าชดใช้สุกรที่ถูกทำลายตามมาตรา13 (4)แห่งพระราชบัญญัติโรคระบาดสัตว์พ.ศ. 2558วงเงินงบประมาณทั้งสิ้น279,782,374บาทให้แก่เกษตรกรที่ได้รับผลกระทบจากมาตรการป้องกันโรคอหิวาต์แอฟริกาในสุกรซึ่งกระทรวงเกษตรและสหกรณ์โดยกรมปศุสัตว์สามารถสกัดกั้นการแพร่ระบาดของโรคอหิวาต์แอฟริกาโดยได้สำเร็จสามารถลดจำนวนประชากรของสุกรที่มีความเสี่ยงสูงในพื้นที่จังหวัดที่มีชายแดนติดกับประเทศเพื่อนบ้านอัตราร้อยละ15ใน27จังหวัด108อำเภอเกษตรกรประมาณ6,485รายจำนวนสุกรประมาณ77,578ตัว”นายอลงกรณ์กล่าว
นอกจากนี้ได้มอบหมายให้กระทรวงเกษตรและสหกรณ์ดำเนินการยกระดับมาตรการจัดการฟาร์มเลี้ยงสุกรให้ได้มาตรฐานเพื่อเตรียมความพร้อมในการป้องกันโรคระบาดสัตว์ที่อาจเกิดขึ้นในอนาคตโดยเฉพาะในเกษตรกรรายย่อยที่มีการเลี้ยงแบบเปิดซึ่งเป็นกลุ่มที่มีความเสี่ยงสูงในการติดเชื้อและอาจเป็นพาหะในการแพร่กระจายเชื้อโรคในวงกว้างอีกด้วย
สำหรับการดำเนินการลดจำนวนประชากรของสุกรที่มีความเสี่ยงสูงในพื้นที่อาศัยอำนาจตามพระราชบัญญัติโรคระบาดสัตว์พ.ศ. 2558มาตรา13 (4)และกฎกระทรวงกำหนดค่าชดใช้ราคาสัตว์ที่ถูกทำลายอันเนื่องจากเป็นโรคระบาดหรือมีเหตุอันสงสัยว่าเป็นโรคระบาดหรือสัตว์หรือซากสัตว์ที่เป็นพาหะของโรคระบาดพ.ศ. 2560กำหนดให้ชดใช้ราคาแก่เจ้าของสัตว์หรือซากสัตว์สามในสี่ของราคาสัตว์หรือซากสัตว์ซึ่งขายได้ในตลาดท้องที่ก่อนเกิดโรคระบาดโดยการชดใช้ราคาสัตว์ผู้ว่าราชการจังหวัดจะเป็นผู้แต่งตั้งคณะกรรมการประเมินราคาสัตว์ประกอบด้วยสัตวแพทย์1คนพนักงานฝ่ายปกครองท้องที่หรือพนักงานส่วนท้องถิ่นอย่างน้อย2คนเป็นกรรมการอย่างไรก็ตามกระทรวงเกษตรฯจะเร่งประสานหน่วยงานที่เกี่ยวข้องดำเนินการชดเชยตามระเบียบฯโดยเร็วเพื่อบรรเทาผลกระทบของเกษตรกรจากมาตรการป้องกันการแพร่ระบาดโรคอหิวาต์สุกรแอฟริกาต่อไป.